Diari Oficial de la Generalitat Valenciana


Sumari del DOGV 3453, del 12-03-1999 (1999/1815)

ORDRE de 18 de febrer de 1999, de la Conselleria de Presidència per la qual es modifica la classificació del lloc de secretaria de l'Ajuntament d'Almàssera en classe segona i aprova la dissolució de l'agrupació constituïda pels ajuntaments d'Almàssera i Tavernes Blanques per al sosteniment en comú del lloc d'intervenció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3453

Data del DOGV
:   12-03-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/1815


Data del document
:   18-02-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Tavernes Blanques
    * Almàssera
    * administració local
    * professió administrativa

ORDRE de 18 de febrer de 1999, de la Conselleria de Presidència per la qual es modifica la classificació del lloc de secretaria de l'Ajuntament d'Almàssera en classe segona i aprova la dissolució de l'agrupació constituïda pels ajuntaments d'Almàssera i Tavernes Blanques per al sosteniment en comú del lloc d'intervenció. [1999/S1815]
  
L'Ajuntament d'Almàssera en sessió plenària de 22 d'octubre de 1998 va acordar modificar la classificació del lloc de secretaria a classe segona per comptar el municipi amb una població superior a cinc mil habitants.
  
En els antecedents obrants en aquest centre directiu consta que el lloc de secretaria d'Almàssera està ocupat definitivament pel secretari interventor, el senyor Salvador Estellés Lerga que ha manifestat la seua conformitat a la classificació del lloc.
  
Per Ordre del conseller d'Administració Pública de 30 de maig de 1990, publicat en el Diari Oficial de la Generalitat Valenciana número 1.335, de 28 de juny de 1990, es va crear l'agrupació municipal per al sosteniment en comú del lloc d'intervenció dels ajuntaments de Tavernes Blanques i Almàssera.
  
L'Ajuntament d'Almàssera en la mateixa sessió plenària de 22 d'octubre de 1998 va acordar sol·licitar la dissolució de l'agrupació per a sosteniment en comú del lloc d'intervenció.
  
Així mateix, va acordar donar trasllat a l'Ajuntament de Tavernes Blanques perquè en el termini d'un mes, i mitjançant acord plenari, presente totes les al·legacions que considere oportunes que, de conformitat amb allò que s'ha disposat en l'article 15.1.b del Decret 159/1997, de 29 d'abril, del Govern Valencià.
  
Per l'Ajuntament de Tavernes Blanques, dins del termini concedit a l'efecte va adoptar acord plenari en sessió celebrada el 9 de novembre de 1998, en el sentit de ratificar l'agrupació de la plaça d'intervenció d'aquest municipi.
  
El lloc d'intervenció resultant de l'agrupació en l'actualitat es troba ocupat definitivament per la funcionària d'administració local amb habilitació de caràcter nacional, la senyora Irene María Chova Gil, que ha manifestat la voluntat de romandre adscrita a l'Ajuntament d'Almàssera, una vegada aprovada la dissolució.
  
Per tant, d'acord amb allò que s'ha disposat en l'article 2.2.b i e del Reial Decret 1.732/1994, de 29 d'abril, es classificaran en classe segona els llocs de secretaria el municipi dels quals tinga una població compresa entre 5.001 i 20.000 habitants i, així mateix, es classificaran en classe segona la intervenció en corporacions amb secretaries de classe segona.
  
L'expedient ha sigut tramitat conforme a les prescripcions legals, i en aquest consten l'informe favorable emés per la Diputació Provincial de València, així com la conformitat atorgada pels habilitats nacionals titulars dels llocs afectats.
  
Per tant, i en ús de les competències atribuïdes en els articles 2.2.b, 4.2 i 15 del Decret 159/1997, de 29 d'abril, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
Primer
  
Modificar la classificació del lloc de secretaria de l'Ajuntament d'Almàssera en classe segona, a què romandrà adscrit el funcionari d'administració local amb habilitació de caràcter nacional, el senyor Salvador Estellés Lerga.
  
Segon
  
Aprovar la dissolució de l'agrupació constituïda pels ajuntaments d'Almàssera i Tavernes Blanques per al sosteniment en comú del lloc d'intervenció.
  
Tercer
  
Crear i classificar el lloc d'intervenció de l'Ajuntament d'Almàssera en classe segona; la seua provisió queda reservada a funcionaris amb habilitació de caràcter nacional pertanyents a la subescala d'intervenció, categoria d'entrada, i adscriure aquest a la funcionària d'administració local amb habilitació de caràcter nacional, la senyora Irene María Chova Gil.
  
Quart
  
Crear i classificar el lloc d'intervenció de l'Ajuntament de Tavernes Blanques en classe segona; la seua provisió queda reservada a funcionaris amb habilitació de caràcter nacional pertanyents a la subescala d'intervenció.
  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua notificació, de conformitat amb allò que s'ha establit en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que s'utilitze qualsevol altra via que es considere oportuna.
  
València, 18 de febrer de 1999
  
El conseller de Presidència,
  
JOSÉ JOAQUÍN RIPOLL SERRANO